

**Eestimaa III Jõumängud**

**Vägikaikaveo juhend**

**I. Võistluse eesmärk**

1. Populariseerida vägikaikaveo spordiala.

2. Selgitada välja Eestimaa III jõumängude võitjad vägikaikaveos.

3. **Selgitada välja Eesti meistrid vägikaikaveos.**

**II. Aeg ja koht**

Võistluse avamine toimub **laupäeval, 11.07.2020.a** Elvas **algusega kell 12:00 Elvas,**  Arbi järve ääres (Pikk 12, Elva linn).

Stardijärjekorra loosimine toimub vahetult enne võistlust võistluspaigas.

**Vägikaikaveo võistluse algus, orienteeruvalt kell 13.00.**

**III. Osavõtjad ja tulemuste arvestamine**

Võistlus toimub **naiste** **ja meeste** absoluutarvestuses. Võistluse käigus selgitatakse välja **Eesi meister vägikakaveos naiste arvestuses ja meeste arvestuses.**

**IV. Tingimused**

* võistlus toimub selleks ettenähtud kohas (platvormil);
* võistlus toimub kahe võistleja vahel;
* omavahelise duelli võidab sportlane ,eks saavutab kaks punkti (kaks võitu) vastase üle.

**V. Võistluse süsteem ja läbiviimise kord**

* kohtunik kutsub võistlejad võistlusalasse ning viib läbi poolte loosimise;
* tähistatud võistlusalas võtavad võistlejad võistlusasendi (istudes platvormil, mõlemad jalad vastu planku, käed ees);
* kohtunik paneb paika võistlejatele „pulga“, millest on lubatud kinni haarata, kuid mitte veel tõmmata ennem käsklust **„start“**;
* pärast kohtuniku käsklust: **“start”,** asuvad võistlejad tõmbama;
* võistleja eesmärk on tõmmata enda vastas olevalt võistlejalt „pulk“ enda kätte või vedada vastane tasakaalust välja, selliselt, et ta ei suuda vastupanu osutada (küljele, üle plangu);
* võistlejal on lubatud liikuda jalgadega mööda planku kogu plangu ulatuses;
* võistlejal on lubatud kallutada „pulka“ ühele ja teisele küljele
* võistlejal **on keelatud** haarata pulgast **„lukkhaardes“** (pöial sõrmede all)
* võistleja kaotades „pulga“ või tasakaalu annab kohtunik käskluse **„stopp“** ja annab punkti võitjale 1:0;
* peale esimest sooritust vahetavad võistlejad pooled ja jätkub sama protsess;
* kui võistleja saavutab võidu punktidega 2:0 siis rohkem tõmbeid ei järgne;
* kui punktiseis on peale teist tõmmet 1:1 siis tõmmatakse vägikaigast ka kolmas kord ning võistlejate pooled selgitakse loosimise teel nagu esimesel korral;
* võistluse saab võita loobumisvõiduga või punktidega 2:0 või 2:1

**VI. Võistlejate kohustused**

* Võistlustel peavad osavõtjad käituma korrektselt ja viisakalt, jälgima võistluspaiga korda ning käima heaperemehelikult ümber võistlusvahenditega. Võistlusalas on keelatud tarbida alkoholi ja tubakatooteid ning võtta võistlustest osa ilmsete joobetunnustega. Võistlejad peavad täitma Eesti Antidopingu Keskuse kehtestatud reegleid.
* Nimetatud reeglite eiramise korral on võistluste korraldajal/kohtunikel õigus võistleja või võistkond võistlustelt diskvalifitseerida.

**VII. Autasustamine**

Võitjat autasustatakse karikaga, teist ja kolmandat kohta medalitega. Võimalusel autasustatakse võitjaid ka meenetega.

**VIII. Võistlusele registreerimine ja mandaat võistluspaigas**

Eestimaa jõumängudele saab registreerida [www.jousport.ee](http://www.jousport.ee) veebilehel, täites vastava ankeedi ning tasudes osalustasu.

Esindades oma elukoha omavalitsust on soovitatav registreerimine teha oma maakonna või omavalitsuse esindaja kaudu.

**Registreerimine võistlustele toimub kuni 10.07.2020 kella 12.00ni.**

**Võistlusel ei saa osaleda sportlased, kes ei ole eelnevalt registreerunud**. Mandaat toimub võistluspaigas võistkonna või esindaja kohaolul.

**IX. Osavõtumaks**

**Registreerimine** kuni 04.07.2020 on osalustasu **10 eurot** ja alates 05.07.2020 on osalustasu **15 eurot**.

**X. Võistluse organiseerimine ja juhtimine**

Võistlused korraldab MTÜ Jõusport.

Võistluste peakohtunik on Peeter Aan tel. 5202842 , e-post skjousport@gmail.com

Võistluste kohtunik Tarmo Mitt /Peep Päll

**XI. Üldiselt**

* Kõik juhendis määratlemata küsimused lahendab žürii kohapeal.
* Kõik võistlejad vastutavad personaalselt oma tervisliku seisundi eest. Soovitav on omada kindlustust.
* Kõik jõumängudega seotud küsimused lahendab MTÜ Jõusport koos jõumängude peakohtuniku ja spordialade peakohtunikega.
* Informatsioon Eestimaa jõumängude kohta asub kodulehel [www.jousport.ee](http://www.jousport.ee).

KOHTUMISENI VÕISTLUSTEL!

**MTÜ JÕUSPORT MEESKOND**